Skont il-figuri tal-Università John Hopkins fl-Istati Uniti, l-għadd ta' nies infettati bil-Covid-19 qabeż it-tletin miljun, fejn mietu 940,000. L-iktar dawk milquta ħażin huma l-Istati Uniti, l-Indja, u l-Brazil, iżda qed tiġi rrappurtata qabża fil-każijiet anki fl-Ewropa. Intant, il-Gvern Ingliż mistenni jdaħħal iktar miżuri bil-għan li jikkontrolla l-pandemija, madanakollu l-iskejjel u ħafna postijiet tax-xogħol se jibqgħu miftuħa. Dan wara li skont il-konsulent xjentifiku tal-Gvern, hemm tbassir li fir-Renju Unit, l-għadd ta' mwiet se jogħla sal-aħħar ta' Ottubru. Qed jingħad li l-Gvern mistenni li jagħlaq postijiet turistiċi bħal lukandi, u jillimita s-sigħat tal-ftuhħ tal-barijiet u ristoranti.